WhatsApp lei glo tot moord: Man hoor oor borgtog | Maroela Media
Leon Coetzee in die hof. (Foto: Skermskoot/SABC-video)
Leon Coetzee is Vrydag borgtog geweier in die Pretoria-Noord-landdroshof waar ontstoke lede van die EFF vroeër 'n staalhek afgebreek het om toegang tot die hofgebou te verkry.
Coetzee word aangekla van die moord op Themba Thabethe, wat in dieselfde kompleks gewoon het.
Volgens Lumka Mahanjana, woordvoerder van die Nasionale Vervolgingsgesag (NVG), het boodskappe op 'n WhatsApp-groep vir inwoners van die kompleks glo tot die voorval gelei.
Daar is glo op 'n ander WhatsApp-groep gesê Thabethe is korrup en 'n skermskoot hiervan is op eersgenoemde groep gedeel.
Thabethe het die aand van 26 April glo Coetzee se vrou oor die WhatsApp-boodskap gekonfronteer. 'n Dodelike konfrontasie het gevolg en Thabethe is verskeie kere met 'n mes gesteek. Thabethe is op 1 Mei in 'n hospitaal dood.
Coetzee voer luidens berigte aan hy het uit noodweer opgetree nadat Thabethe aggressief was en sy vrou verbaal aangeval het. Die saak is tot 20 Julie uitgestel vir verdere ondersoek.
Verskeie video's en foto's is vanoggend op sosiale media gedeel waarin gesien kan word hoe lede van die EFF hul weg baan na die binnekant van die hofgebou. Geen polisiebeamptes was oënskynlik in sig nie. Staalhekke het onder meer in die slag gebly.
"Die EFF in Tshwane is ontmoedig deur die voortgesette slagting van swart mense aan die hand van arrogante wit rassiste wat geweld teenoor weerlose swart mense pleeg wat opstaan ​​vir hul reg op waardigheid en respek, ongeag ras of velkleur," sê die party in 'n verklaring.
Aankondiging oor e-tolstelsel kom gou
Snaaks, as ons nasie uitgemoor word deur hulle mag ons niks sê nie. Maar as ons onsself probeer verdedig teen iemand wat aggressief is en jou verbaal aanval, dan wor daar rassis geskree.
Hallo, wat dan nou van plaasmoorde, met dikwels gepaardgaande marteling van weerlose mense, insluitend ou mensies en kinders? Wat sal gebeur wanneer ons reageer soos die EFF!?
Ag asseblief!!! EFF is 'n spul narre
Hoekom is dit toelaatbaar vir die eff?. Hulle kan blykbaar verwoes en afbreek soos hulle wil. Geregtigheid is nie daar gestel vir blankes nie. Die terroriste regering en hulle comrades mmak soos hulle wil.